[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000006", "text": "*For English review, see language toggle switch*"}, {"text_idx": "#000009", "text": "Rw\u0302an fod y gwanwyn wedi cyrraedd, ac mai\u2019n dechrau brafio, mae hi\u2019n amser i no\u0302l y menig a\u2019r trywel, ac ail-gychwyn yn yr ardd ar o\u0302l seibiant y gaeaf. Buan iawn fydd yr ardd wedi llenwi a\u0302 lliw unwaith eto."}, {"text_idx": "#000010", "text": "Gyda chymaint o distractions digidol erbyn hyn, mae hi\u2019n hawdd seguro ar y soffa a threulio oriau o flaen rhyw sgri\u0302n neu ddyfais. Ond mae Adam Jones on a mission \u2013 i ysbrydoli plant bach Cymru i fentro allan i\u2019r ardd a rhoi cynnig ar dipyn o arddio! Wyddwn i ddim am weithgaredd sydd mor llesol i\u2019r enaid a dweud y gwir. Mae garddio yn cynnig gweithgaredd hynod o ddiddorol, sy\u2019n rhoi cyfle i ymgysylltu a\u0302 byd natur, cael dipyn o awyr iach a gwneud ymarfer corff \u2018run pryd. Be gewch chi well?"}, {"text_idx": "#000011", "text": "Pan welais i fod y llyfr yma\u2019n cael ei gyhoeddi, roeddwn i\u2019n reit gyffrous, ac mi allwch chi weld bod yr awdur yn angerddol iawn dros yr achos. Er mai dim ond yn 2018 cychwynnodd Adam ei gyfrif instagram, dwi\u2019n siw\u0302r fod ganddo dros 10,000 o ddilynwyr erbyn hyn. Mae o wedi bod yn garddio ers yn blentyn felly mae profiad helaeth ganddo. A jest fatha fo, cael fy ysbrydoli gan genhedlaeth nain a taid wnes i, ac mi ddysgais i\u2019r cyfan dwi\u2019n ei wybod am arddio ganddyn nhw."}, {"text_idx": "#000012", "text": "Gan ddefnyddio cymeriadau hoffus, Dewi Draenog a Beca Broga, bwriad Adam yw cyflwyno garddio i\u2019n plant lleiaf a\u2019u rhieni. Er ei fod yn cadw pethau\u2019n ddigon syml ac addas ar gyfer yr oedran, dyma lyfr cynhwysfawr, sy\u2019n frith o ffeithiau, wedi eu amgylchynu gan arlunwaith lliwgar gan Ali Lodge. Syniad da dwi\u2019n meddwl oedd cyfuno\u2019r arlunwaith gyda ffotograffau go iawn, a diolch i Tanwen Haf am sicrhau eu bod yn asio\u2019n berffaith."}, {"text_idx": "#000013", "text": "Wedi eu trefnu dan benodau synhwyrol, cawn gyngor syml ar gyfer sut i dyfu gwahanol bethau fel llysiau neu flodau. Rhaid i mi ddweud, doeddwn i ddim yn gyfarwydd gyda thermau fel \u2018rhaca\u2019 (cribin \u2018da ni\u2019n ddeud yn y Gogs) ac efallai bysa hi wedi bod yn fanteisiol cynnwys y ddau derm ochr yn ochr i osgoi dryswch. Ta waeth, hollti blew ydw i yn fanna."}, {"text_idx": "#000014", "text": "Yn ogystal a\u0302 chyfarwyddiadau clir gam wrth gam am sut i hau hadau ac i blannu, mae Adam yn esbonio pwysigrwydd rhai o\u2019r creaduriaid hollbwysig sydd i\u2019w canfod yn ein gerddi. Un o\u2019r rhain yw y draenog. Yn o\u0302l rhai adroddiadau mae nifer y draenogod yn y DU wedi disgyn 75%, felly roeddwn i\u2019n falch o weld cyfarwyddiadau ar gyfer creu gerddi draenog-gyfeillgar yn y llyfr."}, {"text_idx": "#000015", "text": "Beth wnewch chi dyfu \u2018leni?"}, {"text_idx": "#000016", "text": "Fedra i ddim pwysleisio pa mor bwysig yw llyfrau fel Dere i Dyfu. Ein plant yw y dyfodol, a nhw fydd yn gyfrifol am y blaned ar ein ho\u0302l, felly mae meithrin perthynas agos a pharchus rhyngddyn nhw a\u0302 byd natur o oedran ifanc yn hanfodol."}, {"text_idx": "#000017", "text": "A chofiwch, does dim angen allotments enfawr a raised beds ffansi i fwynhau\u2019r profiad o dyfu planhigion. Dwi wedi gweld pobl mewn fflatiau yn tyfu tatws mewn potiau ar y balconi, felly does 'na ddim esgus. Ar y lleiaf, mi allwch chi dyfu cress mewn plisgyn wy ar silff y ffenest!"}, {"text_idx": "#000018", "text": "Heb so\u0302n am y sgiliau di-ri fydd y plant (a chi, o bosib) yn eu dysgu wrth arddio, jest meddyliwch pa mor dda fydd y tatw rhost a\u2019r moron yn blasu yn y cinio dydd Sul, ar o\u0302l y gwaith caled..."}, {"text_idx": "#000019", "text": "Fuodd hi \u2018rioed mor hawdd i ddechau garddio -mentrwch i\u2019r ardd a rhowch gynnig arni!"}, {"text_idx": "#000025", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000026", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]